open-index/open-wikipedia-markdown huggingface dataset:
ประชาไท

**ประชาไท** เป็นหนังสือพิมพ์ออนไลน์ ก่อตั้งเมื่อ พ.ศ. 2547 โดย จอน อึ๊งภากรณ์ นำเสนอข่าวสารทั่วไป โดยเฉพาะที่เกี่ยวกับสังคม การเมือง สิทธิมนุษยชน บทสัมภาษณ์และข้อเขียนของนักวิชาการ นักเคลื่อนไหว องค์กรสิทธิ และองค์กรพัฒนาเอกชน บรรณาธิการบริหารคนปัจจุบัน คือ มุทิตา เชื้อชั่ง

## ประวัติ
ประชาไทริเริ่มโดยแนวคิดของ จอน อึ๊งภากรณ์ ซึ่งต้องการทำสื่อที่เป็นอิสระไม่ถูกควบคุมโดยหน่วยงานภาครัฐ หลังจากได้เห็นตัวอย่างสื่อในประเทศฟิลิปปินส์ ชื่อ มินดานิวส์ จอนจึงเริ่ม *โครงการวารสารข่าวทางอินเทอร์เน็ตเพื่อการศึกษาและสุขภาวะของชุมชน* เมื่อวันที่ 1 มิถุนายน พ.ศ. 2547 โดยได้รับเงินทุนสนับสนุนจากสำนักงานกองทุนสนับสนุนการสร้างเสริมสุขภาพ (สสส.) และสถาบันพัฒนาองค์กรชุมชน (พอช.) ในภายหลังยังได้รับเงินอุดหนุนเพิ่มเติมจากมูลนิธิร็อกเกอะเฟลเลอร์ และ Open Society Institue

ประชาไทเริ่มเผยแพร่ข้อมูลผ่านทางเว็บไซต์ครั้งแรกเมื่อ 6 กันยายน พ.ศ. 2547

ในระยะเริ่มต้นประชาไทจดทะเบียนเป็นนิติบุคคลในชื่อ *คณะบุคคล ร่วมดำเนินโครงการวารสารข่าวทางอินเทอร์เน็ตเพื่อการศึกษาและสุขภาวะของชุมชน* ในภายหลังได้จดทะเบียนเป็นมูลนิธิชื่อว่า "มูลนิธิสื่อเพื่อการศึกษาของชุมชน"  มีนายเกษม ศิริสัมพันธ์ เป็นประธานมูลนิธิ

ชื่อประชาไทในภาษาไทยมักถูกสะกดผิดเป็น "ประชาไทย" ส่วนชื่อในภาษาอังกฤษใช้ว่า "Prachatai"

## ส่วนต่าง ๆ
* บล็อกกาซีน ข้อเขียนจากคอลันนิสต์และบล็อกเกอร์ต่าง ๆ
* ประชาไทใส่เสียง  เล่าข่าวทางวิทยุออนไลน์
* บ้านเมืองไม่ใช่ของเรา รายการโทรทัศน์ออนไลน์
* Prachatai English (ประชาไทฟุดฟิด) ข่าวฉบับภาษาอังกฤษ
* นักข่าวพเนจร  รายงานข่าวโดยประชาชน (ผู้สื่อข่าวพลเมือง)

## บุคคลแห่งปี
เว็บไซต์ประชาไทตีพิมพ์รายงานพิเศษที่เขียนขึ้นครั้งแรกในปี 2559

## เว็บบอร์ดประชาไท
เว็บบอร์ดประชาไท เป็นพื้นที่แยกต่างหากจากหนังสือพิมพ์ประชาไท ที่ www.prachataiwebboard.com เปิดเพื่อให้สาธารณะแลกเปลี่ยนกันเรื่องสังคมและการเมือง

เว็บบอร์ดประชาไทปิดตัวลงเมื่อ 31 กรกฎาคม 2553 โดยจีรนุช เปรมชัยพร ให้เหตุผลในจดหมายถึงผู้อ่านและสมาชิกเว็บบอร์ดว่าเป็นเพราะสถานการณ์การจับกุมผู้โพสต์แสดงความคิดเห็นในพื้นที่ออนไลน์เกิดขึ้นอย่างต่อเนื่องในช่วงดังกล่าว ทั้งที่เป็นข่าวและไม่เป็นข่าวจากข้อกล่าวหา “เป็นภัยต่อความมั่นคงของชาติ”  ด้วยพ.ร.บ.ว่าด้วยการกระทำความผิดเกี่ยวกับคอมพิวเตอร์, พ.ร.ก.สถานการณ์ฉุกเฉิน และกฎหมายอาญามาตรา 112

## ทุนสนับสนุน
ตลอดการดำเนินงาน ประชาไทได้แจ้งบนเว็บไซต์ว่าได้รับเงินบริจาคจากหลายแหล่ง สำนักข่าวอิศราอ้างว่า ประชาไทได้รับเงินบริจาคส่วนหนึ่งจากกองทุนเงินบริจาคเพื่อประชาธิปไตย (National Endowment for Democracy) ซึ่งเป็นองค์กรที่ได้รับเงินทุนสนับสนุนจากกระทรวงการต่างประเทศสหรัฐ นอกจากนี้ ยังรับเงินบริจาคจากมูลนิธิโอเพนโซไซตีของจอร์จ โซรอส อีกด้วย

## ดูเพิ่ม

## อ้างอิง
 

## แหล่งข้อมูลอื่น
* หนังสือพิมพ์ประชาไท
* เกี่ยวกับประชาไท
* ประชาไทออนไลน์ทางยูทูบ
* บทสัมภาษณ์ ชูวัส ฤกษ์ศิริสุข บรรณาธิการประชาไท โดย โอเพ่น เมื่อ 13 กันยายน พ.ศ. 2549

หมวดหมู่:หนังสือพิมพ์ในประเทศไทย
หมวดหมู่:เว็บไซต์ข่าวในประเทศไทย
คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์

**คณะวิศวกรรมศาสตร์ ** มหาวิทยาลัยเทคโนโลยีราชมงคลรัตนโกสินทร์

## ประวัติ
คณะวิศวกรรมศาสตร์และสถาปัตยกรรมศาสตร์ ซึ่งเป็นหน่วยงานหนึ่งของมหาวิทยาลัย ที่มีหน้าที่ในการผลักดันการผลิตบัณฑิตนักปฏิบัติการทางด้านวิศวกรรม โดยได้จัดตั้งขึ้น ณ วิทยาเขตศาลายา และวิทยาเขตวังไกลกังวล ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๘ พฤศจิกายน พ.ศ. ๒๕๔๙ และมีหน่วยงานภายในของคณะ ประกอบด้วย สำนักงานคณบดี ฝ่ายบริหารและแผน ฝ่ายวิชาการและกิจการนักศึกษา ฝ่ายวิจัยและบริการวิชาการ ประจำที่วิทยาเขตศาลายา และสำนักงานคณะประจำวิทยาเขตวังไกลกังวล และได้เปลี่ยนชื่อจาก คณะวิศวกรรมศาสตร์และสถาปัตยกรรมศาสตร์ เป็น คณะวิศวกรรมศาสตร์ ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๖ เมษายน พ.ศ. ๒๕๕๖

ปัจจุบัน คณะวิศวกรรมศาสตร์ บริหารงานโดย คณบดี ผู้ช่วยศาสตราจารย์ ดร.เจษฎาพร  สถานทรัพย์ มีการบริหารงาน 2 พื้นที่ ประกอบด้วย

1. ศาลายา

2. วิทยาเขตวังไกลกังวล

## หลักสูตร

### หลักสูตรที่เปิดรับนักศึกษาของ คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์

#### คุณสมบัติของผู้มีสิทธิ์สมัครเข้าศึกษา
* **หลักสูตรระยะเวลาศึกษา 4 ปี** ภาคปกติ
** สำเร็จการศึกษาระดับมัธยมศึกษาตอนปลาย (ม.6) หรือเทียบเท่า (สายวิทย์-คณิต)หรือหลักสูตรระดับประกาศนียบัตรวิชาชีพ (ปวช.)สาขาวิชาช่างอุตสาหกรรมทุกสาขา หรือสาขาวิชาอื่นที่ได้รับความเห็นชอบ และ/หรือ อนุญาตจากหัวหน้าสาขา
** เป็นผู้ได้ทำการสอบผ่านการคัดเลือกตามระเบียบของมหาวิทยาลัยเทคโนโลยีราชมงคลรัตนโกสินทร์

* **หลักสูตรระยะเวลาศึกษา 4 ปี** เทียบโอนรายวิชา
** สำเร็จการศึกษาระดับประกาศนียบัตรวิชาชีพชั้นสูง (ปวส.)
***หลักสูตรเทียบโอนรายวิชา ภาคสมทบ**
**สำเร็จการศึกษาระดับประกาศนียบัตรวิชาชีพชั้นสูง (ปวส.)

## อ้างอิง

## แหล่งข้อมูลอื่น
* วิทยาเขตศาลายา

หมวดหมู่:หน่วยงานในสังกัดมหาวิทยาลัยเทคโนโลยีราชมงคลรัตนโกสินทร์
ราชมงคลรัตนโกสินทร์ วิทยาเขตศาลายา
ราชมงคลรัตนโกสินทร์ วิทยาเขตศาลายา
การเรียน

**การเรียนรู้** หมายถึง การได้รับความรู้ พฤติกรรม ทักษะ คุณค่า หรือความพึงใจ ที่เป็นสิ่งแปลกใหม่หรือปรับปรุงสิ่งที่มีอยู่ และอาจเกี่ยวข้องกับการสังเคราะห์สารสนเทศชนิดต่าง ๆ ผู้ประมวลทักษะของการเรียนรู้เป็นได้ทั้งมนุษย์ สัตว์ และเครื่องจักรบางชนิด ความก้าวหน้าในการเรียนรู้เมื่อเทียบกับเวลามีแนวโน้มเป็นเส้นโค้งแห่งการเรียนรู้ (learning curve)

การเรียนรู้ของมนุษย์อาจเกิดขึ้นจากส่วนหนึ่งของการศึกษา การพัฒนาส่วนบุคคล การเรียนการสอน หรือการฝึกฝน การเรียนรู้อาจมีการยึดเป้าหมายและอาจมีความจูงใจเป็นตัวช่วย การศึกษาว่าการเรียนรู้เกิดขึ้นได้อย่างไรเป็นส่วนหนึ่งของสาขาวิชาประสาทจิตวิทยา (neuropsychology) จิตวิทยาการศึกษา (educational psychology) ทฤษฎีการเรียนรู้ (learning theory) และศึกษาศาสตร์ (pedagogy) การเรียนรู้อาจทำให้เกิดพฤติกรรมการเรียนรู้ (habituation) หรือการวางเงื่อนไขแบบดั้งเดิม (classical conditioning) ซึ่งพบในสัตว์หลายชนิด หรือทำให้เกิดกิจกรรมที่ซับซ้อนมากขึ้นอย่างเช่นการเล่น ซึ่งพบได้เฉพาะในสัตว์ที่มีเชาวน์ปัญญา  การเรียนรู้อาจก่อให้เกิดความตระหนักอย่างมีสำนึกหรือไม่มีสำนึกก็ได้

## รูปแบบ

### การเรียนเชิงสัมพันธ์
*การเรียนเชิงสัมพันธ์* () คิอกระบวนการที่บุคคลหรือสัตว์เรียนผ่านการสัมพันธ์ระหว่างสิ่งเร้าสองสิ่ง หรือเหตุการณ์สองเหตุการณ์ ในการวางเงื่อนไขแบบดั้งเดิม สิ่งเร้าที่เคยเป็นกลางจะถูกจับคู่กับสิ่งเร้าที่ทำให้เกิดการตอบสนอง จนในที่สุดสิ่งเร้านั้นจะทำให้ตอบสนองด้วยตัวมันเอง ในการวางเงื่อนไขด้วยการกระทำ พฤติกรรมที่ถูกส่งเสริมหรือลงโทษระหว่างที่ได้รับสิ่งเร้านั้น จะมีโอกาสเกิดขึ้นมากหรือน้อยลงเมื่อมีสิ่งเร้านั้น ๆ ในบริเวณ 

## อ้างอิง

## แหล่งข้อมูลอื่น

การเรียนรู้
หมวดหมู่:ประชานศาสตร์
หมวดหมู่:จิตวิทยาการศึกษา
หมวดหมู่:จิตวิทยาพัฒนาการ
หมวดหมู่:เชาวน์ปัญญา
สาธารณรัฐเกาหลี

**สาธารณรัฐเกาหลี** () สามารถหมายถึง
* สาธารณรัฐเกาหลีที่หนึ่ง (1948–1960)
* สาธารณรัฐเกาหลีที่สอง (1960–1963)
* สาธารณรัฐเกาหลีที่สาม (1963–1972)
* สาธารณรัฐเกาหลีที่สี่ (1972–1981)
* สาธารณรัฐเกาหลีที่ห้า (1981–1988)
* สาธารณรัฐเกาหลีที่หก (1988–ปัจจุบัน)
แอนโดเวอร์

**แอนโดเวอร์** () อาจหมายถึงเมืองใดเมืองหนึ่งดังต่อไปนี้:
* แอนโดเวอร์ (แฮมป์เชอร์)
* แอนโดเวอร์ (รัฐนิวบรันสวิก)
* แอนโดเวอร์ (รัฐคอนเนตทิคัต)
* แอนโดเวอร์ (รัฐฟลอริดา)

หมวดหมู่:หน้าแก้ความกำกวมชื่อสถานที่
ฆวน การ์โลส เฟร์เรโร

**ฆวน การ์โลส เฟร์เรโร โดนัต** () เป็นนักเทนนิสอาชีพชาวสเปน เกิดเมื่อวันที่ 12 กุมภาพันธ์ พ.ศ. 2523 ณ เมืองโอนติญเญ็นต์ (Ontinyent) ประเทศสเปน เฟร์เรโรเป็นอดีตนักเทนนิสมือวางอันดับ 1 ของโลก เขาชนะเลิศรายการเทนนิสแกรนด์สแลม เฟรนช์โอเพน เมื่อปี พ.ศ. 2546 เขาได้รับการขนานนามชื่อเล่นในวงการเทนนิสว่า "ยุง" () ซึ่งก็เป็นผลมาจากรูปแบบการเล่นเทนนิสของเขาที่มีความเร็ว ความคล่องแคล่ว และความแข็งแรง

ปัจจุบัน ณ วันที่ 13 เมษายน พ.ศ. 2552 อันดับโลกของเขาตกลงมาอยู่ในอันดับที่ 75

## สถิติการแข่งขันอาชีพ
### แกรนด์สแลม ชายเดี่ยว รอบชิงชนะเลิศ (3)

#### ชนะเลิศ (1)

#### รองชนะเลิศ (2)

หมวดหมู่:นักเทนนิสชาวสเปน
หมวดหมู่:บุคคลจากแคว้นบาเลนเซีย
หมวดหมู่:นักเทนนิสในโอลิมปิกฤดูร้อน 2004
แอนโดเวอร์ (แฮมป์เชอร์)

thumb|255px|
:*สำหรับผู้ใช้ที่ต้องการหาคำว่าแอนโดเวอร์ ในความหมายอื่น ดู [[แอนโดเวอร์]]*
**แอนโดเวอร์** () เป็นเมืองที่อยู่ในมณฑลแฮมป์เชอร์ของอังกฤษ ตั้งอยู่ริมฝั่งแม่น้ำแอนตัน อยู่ห่างจากเบซิงสโตคไปทางตะวันตกประมาณ 30 กิโลเมตร ห่างจากวินเชสเตอร์ไปทางตะวันตกเฉียงเหนือ 30 กิโลเมตร และห่างจากเซาแทมป์ตันไปทางเหนือ 40 กิโลเมตร

เมืองนี้มีประชากรประมาณ 52,000 คน เป็นส่วนหนึ่งของเขตการปกครอง Test Valley

หมวดหมู่:เมืองในเทศมณฑลแฮมป์เชอร์
ซิเนแม็กซ์

**ซิเนแม็กซ์ เอเชีย** () เป็นช่องโทรทัศน์แบบจ่ายเงินสำหรับเอเชียซึ่งเป็นส่วนหนึ่งของรายการ HBO Asia ซึ่งฉายภาพยนตร์ที่ฉายจากเอชบีโอ ซิเนแม็กซ์ เอเชีย มีสำนักงานใหญ่อยู่ในประเทศสิงคโปร์ 

## ประวัติ
ซิเนแม็กซ์ เอเชีย ออกอากาศครั้งแรกเดือนพฤศจิกายน ปี 1996 ซิเนแม็กซ์ เอเชีย นั้นเป็นช่องรายการภาพยนตร์ 24 ชั่วโมงซึ่งนำภาพยนตร์ฉายจากเอชบีโอ ออกอากาศ โดย ซิเนแม็กซ์ นำเสนอภาพยนตร์ที่ไม่มีโฆษณาคั่น โดยช่วง **Get Into The MAX Weekend** ออกอากาศตั้งแต่วันพฤหัสบดีถึงวันอาทิตย์ในช่วงเวลา Primetime

## Primetime
* วันพฤหัสบดี คือช่วง **ThrillerMAX** ออกอากาศเวลายี่สิบนาฬิกา (เวลาประเทศไทย) ซึ่งเป็นช่วงเวลาหนังสยองขวัญ
* **ActionMAX** เป็นช่วงเวลาที่ออกอากาศในวันศุกร์ เวลายี่สิบนาฬิกา (เวลาประเทศไทย) ออกอากาศภาพยนตร์แอ็คชั่น
* **MAX Superstars** ออกอากาศวันเสาร์ เวลายี่สิบนาฬิกา (เวลาประเทศไทย) โดยภาพยนตร์ที่มีดารา Hollywood ชั้นนำ
* วันอาทิตย์ ยี่สิบนาฬิกา (เวลาประเทศไทย) ออกอากาศภาพยนตร์ทำเงินและโด่งดัง ในช่วง **CINEMAX See It Sunday**
* ภาพยนตร์ที่ออกอากาศทาง Cinemax ในช่วงเวลา Primetime ออกอากาศเวลา สิบแปดนาฬิกา ยี่สิบนาฬิกา และยี่สิบสองนาฬิกา (เวลาประเทศไทย) ในทุกๆ วัน เพื่อให้ผู้ชมได้รับชมภาพยนตร์ได้ในทุกสองชั่วโมง

## อัตลักษณ์

ไฟล์:Cinemax LA 1993.svg|ตั้งแต่ปี ค.ศ. 1996 ถึง ค.ศ. 2001
ไฟล์:Cinemax 1997.svg|ตั้งแต่ปี ค.ศ. 2001 ถึง ค.ศ. 2008
ไฟล์:Cinemax logo.png|ตั้งแต่ปี ค.ศ. 2008 ถึง ค.ศ. 2009
ไฟล์:Cinemax 2008.svg|ตั้งแต่ปี ค.ศ. 2009 ถึง ค.ศ. 2012 หลังรีแบรนด์
ไฟล์:Cinemax LA.png|ตั้งแต่ปี ค.ศ. 2012 ถึง ค.ศ. 2016
ไฟล์:611-cinemax.png|ตั้งแต่ปี ค.ศ. 2017 ถึงปัจจุบัน


## แหล่งข้อมูลอื่น
*เว็บไซต์ Cinemax Asia 

หมวดหมู่:เอชบีโอ
หมวดหมู่:สถานีโทรทัศน์
หมวดหมู่:ทรูวิชั่นส์
สตาร์มูฟวีส์

**สตาร์ มูฟวีส์** () เป็นช่องรายการภาพยนตร์เพื่อคนเอเชีย
Star Movies ในประเทศไทยสามารถรับชมผ่านทาง TrueVisions ช่อง 127 ในระบบดิจิตอลในแบบ HD , ช่อง 45 ระบบดิจิตอล (ช่อง 14 อนาล็อก) แต่ถูกแทนที่เป็นช่อง Fox Movies Premium ตั้งแต่วันที่ 1 มกราคม 2555 เป็นต้นมา

## ประวัติ
Star Movies เป็นช่องรายการภาพยนตร์ทั้งฮอลลีวู้ดและฮ่องกง ออกอากาศครั้งแรกเมื่อปี 1994 

## แหล่งข้อมูลอื่น
* เว็บไซต์ Star Movies 

หมวดหมู่:สถานีโทรทัศน์
หมวดหมู่:ทรูวิชั่นส์
แฟนพันธุ์แท้ 2007

มีการเปลี่ยนแปลงรูปแบบของรายการครั้งใหญ่ เพื่อให้เกิดความสดใหม่ ตื่นเต้นและสนุกสนานมากยิ่งขึ้น แต่ยังคงเต็มไปด้วยสาระและความรู้ในแต่ละเรื่องเช่นเดิม ออกอากาศตั้งแต่วันที่ 2 มีนาคม 2550 จนถึงวันที่ 25 มกราคม 2551 มีการสลับเปลี่ยนพิธีกรในทุกเทป และเพิ่มของรางวัลสำหรับแฟนพันธุ์แท้แห่งปีเป็น 4,000,000 บาท
ซึ่งในปี 2007 นี้ มีแฟนพันธุ์แท้ทั้งหมด 24 เรื่อง เป็นเรื่องใหม่ 12 เรื่อง เรื่องเก่าที่นำมาจัดแข่งขันใหม่ 12 เรื่อง มีสุดยอดแฟนพันธุ์แท้ทั้งหมด 27 คน ตอบคำถามสุดยอดแฟนพันธุ์แท้ถูก  25 คน ตอบผิด 3 คน (โดยมี 1 คนที่กลับมาแข่งขันอีกครั้งแล้วตอบคำถามสุดยอดแฟนพันธุ์แท้ถูก) และในปีนี้มีสุดยอดแฟนพันธุ์แท้ที่เข้าร่วมชิงชัยสุดยอดแฟนพันธุ์แท้แห่งปี 2007 รวมทั้งสิ้น 24 คน และสุดยอดแฟนพันธุ์แท้แห่งปี 2007 มี 2 คน ก็คือ **นิภาวรรณ ผดุงรส** สุดยอดแฟนพันธุ์แท้สิ่งมหัศจรรย์ของโลก และ **ปฏิภาค มีสมบูรณ์พูนสุข** สุดยอดแฟนพันธุ์แท้โลกศิลปะ

## พิธีกร
แฟนพันธุ์แท้ปี 2007 เป็นปีเดียวที่มีพิธีกรหลายคนซึ่งเคยเป็นสุดยอดแฟนพันธุ์แท้ มาเป็นพิธีกรสลับกันไปมาในแต่ละสัปดาห์ และเป็นแฟนพันธุ์แท้ปีสุดท้ายที่ปัญญา นิรันดร์กุล เป็นพิธีกรซึ่งได้เป็นพิธีกรในแฟนพันธุ์แท้ในปีนี้เพียงแค่ 2 เทปเท่านั้น 
* แทนคุณ จิตต์อิสระ (สุดยอดแฟนพันธุ์แท้ ความสัมพันธ์ไทย-จีน ปี2005)
* เอก ฮิมสกุล (สุดยอดแฟนพันธุ์แท้ ฟุตบอลโลก 2 สมัย ปี 2002/2006,สุดยอดแฟนพันธุ์แท้ ฟุตบอลยูโร ปี 2004,สุดยอดแฟนพันธุ์แท้แห่งปี 2006)
* ศิริลักษณ์ คิดชอบ (ผู้ช่วยพิธีกร)
### อดีต
* ปัญญา นิรันดร์กุล

## รายชื่อสุดยอดแฟนพันธุ์แท้ปี 2007

## ผลคะแนนแฟนพันธุ์แท้แห่งปี 2007

### รอบคัดเลือก

### รอบชิงชนะเลิศ

## อ้างอิง

2007
น้ำมันหล่อลื่นเครื่องยนต์

**น้ำมันหล่อลื่นเครื่องยนต์** () หรือเรียกกันโดยทั่วไปว่า **น้ำมันหล่อลื่น** หรือ **น้ำมันเครื่อง** ประกอบไปด้วย 2 ส่วนที่สำคัญคือ น้ำมันพื้นฐาน และสารเพิ่มคุณภาพ น้ำมันเครื่องมีหน้าที่ลดแรงเสียดทานของวัตถุชิ้นที่เสียดสีกัน ระบายความร้อนของเครื่องยนต์ เคลือบช่องว่างระหว่างผิวสัมผัส ทำความสะอาดเขม่าและเศษโลหะภายในเครื่องยนต์ ป้องกันการกัดกร่อนจากสนิมและกรดต่างๆ และป้องกันกำลังอัดของเครื่องยนต์รั่วไหล เป็นต้น

## การผลิต
thumb|right|300px|
แหล่งที่มาของน้ำมันพื้นฐานที่ใช้ทำมันเครื่องมี 3 แหล่งคือ
# น้ำมันที่สกัดจากพืช
# น้ำมันที่สกัดจากน้ำมันดิบ
# น้ำมันสังเคราะห์ น้ำมันชนิดนี้จะให้คุณภาพของน้ำมันเครื่องที่ดีที่สุด
# น้ำมันหล่อลื่น
Lube Oil , Lubricating Oil
ผลิตภัณฑ์ ที่ได้จากการกลั่น น้ำมันดิบ มีช่วงจุดเดือดระหว่าง 380-500 องศาเซลเซียส และเติมสารเพิ่มคุณภาพต่างๆ ในปริมาณเล็กน้อยเพื่อปรับปรุงสมบัติให้เหมาะสมสำหรับใช้งานหล่อลื่นแต่ละอย่าง เช่น ความหนืดโดยเยื่อบางๆ หรือเนื้อครีม ของน้ำมันหล่อลื่นจะเคลือบอยู่ระหว่างผิวของชิ้นส่วน 2 อย่าง ซึ่งส่วนใหญ่เป็นชิ้นส่วนโลหะที่มีการเคลื่อนไหวผ่านไปมา ทำหน้าที่ป้องกันการเสียดสีกันโดยตรง ขณะเดียวกันจะช่วยทำความสะอาด และระบายความร้อน โดยช่วยระบายความร้อนจากเครื่องยนต์ได้ถึง 30 เปอร์เซ็นต์ แอดดิทีฟอื่นๆ ที่มักผสมลงไปด้วย ได้แก่ สารป้องกันสนิม และการกัดกร่อน

## มาตรฐานน้ำมันเครื่อง
thumb|right|300px|
# **มาตรฐานของ[[สมาคมวิศวกรรมยานยนต์]]** (Society of Automotive Engineer : SAE) ใช้ระบุความหนืด (ความข้นใส) ของน้ำมันเครื่อง ค่ายิ่งมากก็ยิ่งมีความหนืดมาก โดยแบ่งน้ำมันเครื่องออกเป็น 2 ประเภทใหญ่ๆ
#* **เกรดเดียว** (monograde) คือน้ำมันเครื่องที่มีค่าความหนืดค่าเดียว เช่น SAE 40 หมายความว่า ณ อุณหภูมิ 100 องศาเซลเซียส น้ำมันจะมีค่าความหนืดอยู่ที่ เบอร์ 40
#* **เกรดรวม** (multigrade) คือน้ำมันเครื่องที่มีค่าความหนืด 2 ค่า เช่น SAE 20W-50 หมายความว่า ในอุณหภูมิ -25 องศาเซลเซียส น้ำมันจะมีค่าความหนืดอยู่ที่ เบอร์ 20 แต่เมื่ออุณหภูมิสูงถึง 100 องศาเซลเซียส จะเปลี่ยนค่าความหนืดเป็น เบอร์ 50
#* อักษร "W" ใช้เป็นตัวบ่งบอกว่าค่าความหนืดนี้เป็น**เกรดฤดูหนาว** (วัดที่ -25 องศาเซลเซียส) หากไม่มีจะเป็น**เกรดฤดูร้อน** (วัดที่ 100 องศาเซลเซียส)
# **มาตรฐานของ[[สถาบันปิโตรเลียมอเมริกัน]]** (The American Petroleum Institute : API) ใช้ระบุประเภทของเครื่องยนต์ และสมรรถนะในการปกป้องชิ้นส่วนของเครื่องยนต์ สำหรับเครื่องยนต์เบนซินใช้อักษร "S" (spark ignition) เช่น SA SC SD SE SF SG SH SI SJ SL SM SN ส่วนเครื่องยนต์ดีเซลใช้อักษร "C" (compress ignition) เช่น CD CB ... CF4 บางครั้งเราอาจเห็นทั้ง "S" และ "C" มาด้วยกัน เช่น SG/CH4 หมายถึง น้ำมันเครื่องนี้เหมาะสำหรับการใช้กับเครื่องยนต์เบนซิน แต่ก็สามารถใช้กับเครื่องยนต์ดีเซลได้ในระยะสั้น หรือ CH4/SG ก็จะกลับกันกับกรณีข้างต้นคือเหมาะสำหรับการใช้กับเครื่องยนต์ดีเซล 
แต่ก็สามารถใช้กับเครื่องยนต์เบนซินได้ในระยะสั้น

## อ้างอิง
* http://www.nice.ac.th/data/knowledge1.ppt 

หมวดหมู่:น้ำมัน
หมวดหมู่:เครื่องยนต์
อโยธยา

**อโยธยา** (เทวนาครี: अयोध्या, อูรดู: ایودھیا) เป็นเมืองเก่าแก่ในประเทศอินเดีย อยู่ในรัฐอุตตรประเทศ ชาวฮินดูเชื่อว่าพระรามเคยครองราชย์ที่เมืองนี้ อโยธยาตั้งอยู่ริมฝั่งแม่น้ำสรยุ ทุกปีในเดือนพฤศจิกายนซึ่งเป็นเดือนประสูติของพระรามและเดือนธันวาคมซึ่งเป็นเดือนที่พระรามอภิเษกกับนางสีดาจะมีชาวฮินดูมาแสวงบุญที่อโยธยา 

ตามความเชื่อของชาวฮินดู อโยธยาเป็นสถานที่ประสูติของพระราม  ในปีพ.ศ. 2535 เกิดเหตุจลาจลขึ้น โดยชาวฮินดูได้บุกเข้าทำลายมัสยิดในเมืองอโยธยา ซึ่งตั้งอยู่บนสถานที่ซึ่งเชื่อกันว่าเป็นสถานที่ประสูติของพระราม

## อ้างอิง
* บทความของ ร.ต.อ.นิติภูมิ นวรัตน์  27 สิงหาคม 2546
* 1992: Mob rips apart mosque in Ayodhya บีบีซี 
* Ayodhya  TravelMast.com 
* ศรีสุรางค์ พูลทรัพย์. อโยธยา ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 514 – 418

## แหล่งข้อมูลอื่น

หมวดหมู่:เมืองในรัฐอุตตรประเทศ
หมวดหมู่:อโยธยา
หมวดหมู่:นครศักดิ์สิทธิ์
นาฬิกาวันสิ้นโลก

thumb|120px|ภาพนาฬิกาวันสิ้นโลกใน พ.ศ. 2568 อยู่ที่ "89 วินาทีก่อนเที่ยงคืน"
**นาฬิกาวันสิ้นโลก** () เป็นหน้าปัดนาฬิกาเชิงสัญลักษณ์ โดยเป็นการเปรียบการนับถอยหลังมหันตภัยทั่วโลกที่อาจเกิด (เช่น สงครามนิวเคลียร์หรือการเปลี่ยนแปลงสภาพภูมิอากาศ) ก่อตั้งขึ้นเมื่อ พ.ศ. 2490 โดยสมาชิกคณะกรรมการวิทยาศาสตร์และความมั่นคงของ *จดหมายข่าวนักวิทยาศาสตร์นิวเคลียร์* (Bulletin of the Atomic Scientists) ซึ่งได้รับคำแนะนำจากคณะกรรรมการปกครองและคณะกรรมการผู้สนับสนุน ซึ่งมีผู้ได้รับรางวัลโนเบล 18 คน ยิ่งตั้งนาฬิกาเข้าใกล้เที่ยงคืนมากเท่าใด นักวิทยาศาสตร์ก็เชื่อว่าโลกใกล้ภัยพิบัติทั่วโลกมากขึ้นเท่านั้น

เดิมนาฬิกานี้ซึ่งแขวนบนกำแพงในสำนักงานของจดหมายข่าวฯ ในมหาวิทยาลัยชิคาโก เป็นตัวแทนของภัยคุกคามสงครามนิวเคลียร์ทั่วโลก ทว่า หลัง พ.ศ. 2550 ยังสะท้อนการเปลี่ยนแปลงสภาพภูมิอากาศ และพัฒนาการใหม่ในวิทยาศาสตร์และเทคโนโลยีชีวิตซึ่งอาจก่อภัยต่อมนุษยชาติอย่างไม่อาจกู้คืนได้ ค่าที่ประกาศอย่างเป็นทางการล่าสุด คือ 100 วินาที หรือ 1 นาที 40 วินาทีก่อนเที่ยงคืน (23:58:20 น.) เมื่อเดือนมกราคม พ.ศ. 2563 เนื่องจาก "ความล้มเหลวของผู้นำโลกในการรับมือกับภัยคุกคามที่น่าจะเกิดขึ้นจากสงครามนิวเคลียร์ เช่นการสิ้นสุดของสนธิสัญญาระหว่างกองกำลังนิวเคลียร์ระดับกลาง (INF) ระหว่างสหรัฐฯและรัสเซียรวมถึงความตึงเครียดที่เพิ่มขึ้นระหว่างสหรัฐฯและอิหร่านและต่อเนื่อง รวมถึงการไม่สามารถต่อสู้กับการเปลี่ยนแปลงสภาพภูมิอากาศ" และถือเป็นครั้งแรกที่ทางนักวิทยาศาสตร์เรียกเวลาเป็นวินาที

## ประวัติ

### การก่อตั้ง

ในปี พ.ศ. 2490 เป็นจุดเริ่มต้นของสงครามเย็น ระหว่างสหรัฐอเมริกาและสหภาพโซเวียต ได้มีการกำหนดเวลาของนาฬิกาวันสิ้นโลกไว้ที่ 7 นาทีก่อนเที่ยงคืน และได้มีการปรับเลื่อนเวลาให้เร็วขึ้นหรือช้าลงตามสถานการณ์ของโลก และการทำนายเกี่ยวกับสงครามนิวเคลียร์ที่อาจเป็นไปได้ การกำหนดเวลาของนาฬิกาวันสิ้นโลกถือเป็นการตัดสินใจเพียงผู้เดียวของประธาน *คณะกรรมการจดหมายข่าวนักวิทยาศาสตร์นิวเคลียร์* อันเป็นการสะท้อนให้เห็นกิจกรรมของโลก  การเปลี่ยนแปลงเวลาของนาฬิกาวันสิ้นโลกมิได้เกิดขึ้นในทันทีหลังจากที่เกิดเหตุการณ์สำคัญขึ้น โดยนาฬิกาวันสิ้นโลกเคยอยู่ใกล้เที่ยงคืนที่สุด อยู่ที่ 2 นาทีก่อนเที่ยงคืน ในปี 2496 และในเดือนมกราคม 2561 มีการตั้งนาฬิกาที่ 2 นาทีก่อนเที่ยงคืนอีกครั้ง

### การเปลี่ยนแปลงเวลา

thumb|600px|center|กราฟแสดงจำนวนการเปลี่ยนแปลงของนาฬิกาวันสิ้นโลก

นับตั้งแต่ได้มีการก่อตั้งนาฬิกาสิ้นโลกเป็นต้นมา ได้มีการเปลี่ยนแปลงเวลาของนาฬิกาทั้งหมด 20 ครั้ง นับตั้งแต่ 7 นาทีก่อนเที่ยงคืน ในปี พ.ศ. 2490

## อ้างอิง

## แหล่งข้อมูลอื่น

* นาฬิกาวันสิ้นโลก  
* การเปลี่ยนแปลงเวลาของนาฬิกาวันสิ้นโลก  
* ''Bulletin of the Atomic Scientists''  

หมวดหมู่:นาฬิกา
หมวดหมู่:ระบบวัดในการเตือนภัย
หมวดหมู่:อวสานวิทยา
หมวดหมู่:สงครามนิวเคลียร์
ปราสาทคาร์ดิฟฟ์

thumb|ลานด้านหน้าปราสาท
**ปราสาทคาร์ดิฟฟ์** () ตั้งอยู่ในแคว้นเวลส์ สร้างขึ้นโดยชาวนอร์มันเมื่อปี ค.ศ. 1091 ในบริเวณป้อมปราการของโรมันซึ่งยังปรากฏซากปรักหักพังให้เห็นอยู่จนปัจจุบันนี้

ในคริสต์ศตวรรษที่ 19 เอิร์ลแห่งบูทได้ว่าจ้างสถาปนิกชื่อว่าวิลเลียม เบอร์กส์ ให้ออกแบบปราสาทเพื่อปรับปรุงโดยเลียนแบบปราสาทในยุคกลาง โดยหวังให้เป็นที่พักอาศัยแบบในเทพนิยาย ต่อมาตระกูลบูทยกปราสาทให้เป็นสมบัติของเมืองคาร์ดิฟฟ์ ปัจจุบันเป็นสถานที่ท่องเที่ยวที่เป็นที่นิยม และเป็นที่ตั้งของพิพิธภัณฑ์เกี่ยวกับปราสาทหลังเก่าและการปรับปรุงปราสาทสมัยวิคตอเรียน

หมวดหมู่:ปราสาทในสหราชอาณาจักร
หมวดหมู่:ปราสาทในเวลส์
ทฤษฎีสตริง

[right|thumb|300px|อันตรกิริยาในโลกอนุภาคย่อยของอะตอม : [world line of pointlike particles in the Standard Model or a world sheet swept up by closed strings in string theory]]

**ทฤษฎีสตริง** เป็นแบบจำลองทางคณิตศาสตร์ สำหรับฟิสิกส์เชิงทฤษฎี ที่มี บล็อกโครงสร้าง (building blocks) เป็นวัตถุขยายมิติเดียว (สตริง) แทนที่จะเป็นจุดศูนย์มิติ (อนุภาค) ซึ่งเป็นพื้นฐานของแบบจำลองมาตรฐานของฟิสิกส์อนุภาค นักทฤษฎีสตริงนั้นพยายามที่จะปรับแบบจำลองมาตรฐาน โดยการยกเลิกสมมติฐานในกลศาสตร์ควอนตัม ที่ว่าอนุภาคนั้นเป็นเหมือนจุด ในการยกเลิกสมมุติฐานดังกล่าว และแทนที่อนุภาคคล้ายจุดด้วยสตริงหรือสาย ทำให้มีความหวังว่าทฤษฎีสตริงจะพัฒนาไปสู่ทฤษฎีสนามโน้มถ่วงควอนตัมที่เข้าใจได้ง่าย นอกจากนี้ทฤษฎีสตริงยังปรากฏว่าสามารถที่จะ "รวม" แรงธรรมชาติที่รู้จักทั้งหมด (แรงโน้มถ่วง, แรงแม่เหล็กไฟฟ้า, แรงอันตรกิริยาแบบอ่อน และแรงอันตรกิริยาแบบเข้ม) โดยการบรรยายด้วยชุดสมการเดียวกัน

ทฤษฎีสตริงถือเป็นทฤษฎีที่อาจเป็นทฤษฎีโน้มถ่วงเชิงควอนตัมที่ถูกต้อง แต่ยังมีทฤษฎีอื่น ๆ ที่ถือว่าเป็นคู่แข่ง เช่น ความโน้มถ่วงเชิงควอนตัมแบบลูป (Loop Quantum Gravity: LQG หรือ Quantum General Relativity; QGR), ไดนามิกส์แบบคอสชวลของสามเหลี่ยม (Causual Dynamics Triangulation: CDT), ซูเปอร์กราวิตี (Supergravity) เป็นต้น

## สูตรการหาค่าประมาณ
ในการหาทฤษฎีนี้ค่อนข้างยาก แต่มีการประมาณว่า จะต้องมีการใช้รูปสี่เหลี่ยมรอบไว้
 [right|thumb|300px|อันตรกิริยาในโลกอนุภาคย่อยของอะตอม : [world line of pointlike particles in the Standard Model or a world sheet swept up by closed strings in string theory]]

สูตรทฤษฎีสตริง
{A}-\frac{2}+\frac{b}{2}

*A คือ พื้นที่สี่เหลี่ยม
*b คือ ผลบวกความยาวคู่ขนาน
เป็นค่าประมาณที่ได้รับการยอมรับ

## อ้างอิง
* Becker, Katrin, Becker, Melanie, and John H. Schwarz (2007) *String Theory and M-Theory: A Modern Introduction *. Cambridge University Press. ISBN 0-521-86069-5
* Binétruy, Pierre (2007) *Supersymmetry: Theory, Experiment, and Cosmology*. Oxford University Press. ISBN 978-0-19-850954-7.

หมวดหมู่:เรขาคณิตหลายมิติ
หมวดหมู่:จักรวาลวิทยาเชิงกายภาพ
หมวดหมู่:ฟิสิกส์ทฤษฎี

หมวดหมู่:ฟิสิกส์อนุภาค
หมวดหมู่:หลักการสำคัญของฟิสิกส์
หมวดหมู่:มิติ
เอทีแอนด์ทีโมบิลิตี

**เอทีแอนด์ทีโมบิลิตี** () เป็นผู้ให้บริการเครือข่ายโทรศัพท์มือถือที่ใหญ่ที่สุดในสหรัฐอเมริกา มีผู้ใช้บริการประมาณ 59 ล้านราย (ณ ปี 2549) สำนักงานใหญ่ตั้งอยู่ที่เมืองแอตแลนตา รัฐจอร์เจีย บริษัทก่อตั้งในปีพ.ศ. 2544 โดยการรวมตัวกันของเอสบีซี(ซึ่งต่อมากลายเป็นเอทีแอนด์ที) และเบลล์เซาท์(ซึ่งต่อมาบริษัทกลายเป็นส่วนหนึ่งของเอทีแอนด์ทีเช่นกัน) 

ปัจจุบันบริษัทเป็นส่วนหนึ่งของเอทีแอนด์ที ซึ่งให้บริการทั้งโทรศัพท์พื้นฐาน, อินเทอร์เน็ตความเร็วสูง และโทรทัศน์ผ่านดาวเทียม  ชื่อเดิมของบริษัทคือซิงกิวลาร์ไวร์เลสส์ ได้มีการเปลี่ยนชื่อในวันที่ 15 มกราคม พ.ศ. 2550  โดยบริษัทจะใช้ชื่อทั้งสองควบคู่กันไปเป็นระยะเวลาประมาณ 2-3 เดือน

## แหล่งข้อมูลอื่น
* เว็บไซต์เอทีแอนด์ทีไวร์เลสส์อย่างเป็นทางการ 

หมวดหมู่:ผู้ให้บริการโทรศัพท์มือถือในสหรัฐอเมริกา
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2544
นิชิ คันอิจิ

**นิชิ คันอิจิ** () เป็นหนึ่งในตัวละครสำคัญจากเรื่อง "โจ สิงห์สังเวียน" เป็นเพื่อนสนิทคนสำคัญของยาบุกิ โจ ที่ร่วมเคียงบ่าเคียงไหล่กันมาตั้งแต่สมัยอยู่ค่ายกักกัน จนกระทั่งตกกระไดพลอยโจนมาอยู่ค่ายทันเกะยิมกับโจ และกลายเป็นนักมวยไปโดยปริยาย ชื่อในการชกของเขาคือ "แมมมอธ นิชิ"

ในช่วงแรกของการเข้าสู่มวยอาชีพของเขานั้น นิชิแพ้ติดต่อกันถึง 3 นัด จนเกือบจะเลิกชกมวย แต่หลังจากนั้นก็ชนะติดต่อกันมาเรื่อยๆ จนกลายเป็นนักชกที่มีฝีมือคนนึง แต่เนื่องจากมีอาการบาดเจ็บที่มือ ก็ทำให้ต้องเลิกชกมวย แต่ก็ยังทำงานอยู่ที่ทันเกะยิม ในฐานะพี่เลี้ยง และคนที่เข้าใจโจมากที่สุดอีกคนหนึ่ง

นิชิ เป็นคนที่มีลักษณะค่อนข้าง แข็งนอกอ่อนใน คือเป็นคนรูปร่างสูงใหญ่แข็งแรง (แม้ว่าบางทีอาจจะโดนโจต่อยจนร่วงไปบ้างก็ตาม) มีฝีมือการชกที่ทรงพลัง แต่เรามักจะเห็นนิชิร้องไห้บ่อยมาก และเรามักจะเห็นเขาบ่นเรื่องอยากจะเลิกชกมวยอยู่บ่อยครั้ง แต่เรื่องที่ทำให้เขาหนักใจมากที่สุด ก็คงเป็นเรื่องที่แอบชอบโนริโกะอยู่ แต่เธอกลับมีใจให้กับโจ แต่สุดท้ายนิชิและโนริโกะก็ได้แต่งงานกัน

อาชีพหลักของนิชิคือ ทำงานอยู่ที่ร้านขายของที่ครอบครัวของโนริโกะดำเนินกิจการอยู่ พอหลังจากเลิกชกมวยแล้วก็มาทำงานที่นี่เต็มตัว และก็ยังมาช่วยทำงานที่ทันเกะยิมอยู่เป็นประจำ สถิติของแมมมอธ นิชิ ก่อนเลิกชกมวยคือ ชนะ 10 แพ้ 3 ชนะน็อก 10 ครั้งด้วยกัน

ในโจสิงห์สังเวียนฉบับเก่า กับฉบับรีเมก นิชิจะมีหน้าตาที่แตกต่างกัน โดยฉบับเก่านิชิหน้าตาจะเหมือนกับลิง แต่ในฉบับรีเมกหน้าตาจะดูเป็นผู้เป็นคนมากกว่า

หมวดหมู่:ตัวละครการ์ตูนญี่ปุ่น
เออาร์-10

300px|thumb|เออาร์-10
**เออาร์-10** () เป็นปืนรุ่นแรกๆ ก่อนที่จะพัฒนามาเป็นปืนเอ็ม16 ออกแบบโดยยูจีน สโตเนอร์ (Eugene Stoner)
แห่งบริษัทแฟร์ไชลด์ แอร์คราฟท์ ประเทศสหรัฐอเมริกา
ประสบปัญหาลำกล้องแตกเมื่อยิงต่อเนื่องเวลานาน
ขนาดกระสุน 7.62 × 51 มิลลิเมตร NATO (.308 Win cal.) ทำงานด้วยระบบแก๊ส
น้ำหนัก 3.29-4.05 กิโลกรัม
ความเร็วกระสุน 820 เมตร/วินาที
ระยะหวังผล 630 เมตร (700 หลา)
เป็นปืนที่ออกแบบก้าวล้ำยุค (ขณะนั้น ปีค.ศ.1956) 
ส่วนประกอบ มีเหล็ก อะลูมิเนียม และพลาสติก
ประเทศที่นำปืน**เออาร์-10** ประจำการได้แก่ กัวเตมาลา,ซูดาน,โปรตุเกส,อิตาลี,คิวบา,และสหภาพพม่า

หมวดหมู่:ปืนเล็กยาว
วิตามินเค

thumb|right|250px|วิตามิน K<sub>1</sub> (phylloquinone).
thumb|right|250px|วิตามิน K<sub>2</sub> (menaquinone)

**วิตามินเค** เป็นวิตามินในกลุ่มที่ละลายได้ดีในไขมัน รูปแบบที่พบในธรรมชาติ มี 2 รูปแบบ ได้แก่ วิตามินเค I (*Vitamin K I*) หรือ ฟิลโลควิโนน (*phylloquinone*) เป็นรูปแบบที่พบในพืชและสัตว์ และ วิตามินเค II (*Vitamin K II*) หรือ เมนาควิโนน (*menaquinone*) เป็นรูปแบบที่พบในเนื้อเยื่อตับ และยังสามารถสร้างได้โดยแบคทีเรียที่อาศัยอยู่ในร่างกาย สำหรับวิตามินเค III (*Vitamin K III*) หรือ เมนาไดโอน (*menadione*) นั้น เป็นโมเลกุลที่สังเคราะห์ขึ้น ซึ่งจะถูกเปลี่ยนเป็น เมนาควิโนน โดยตับ

## หน้าที่
วิตามินเค มีความสำคัญต่อการแข็งตัวของเลือด

ร่างกายใช้วิตามินเคในกระบวนการเติมหมู่คาร์บอกซิลหลังการแปลรหัสอาร์เอ็นเอเป็นโปรตีน (*posttranslational carboxylation*) ของกรดกลูตามิก (*glutamic acid*) ซึ่งจำเป็นต่อการจับกับแคลเซียมของโปรตีนที่มีหมู่คาร์บอกซิลในตำแหน่งแกมมา (&gamma;-carboxylated proteins) เช่น โปรธรอมบิน หรือ แฟคเตอร์ II (*prothrombin* or *factor II*) , แฟคเตอร์ VII, IX และ X (*factors VII, IX* and *X*) , โปรตีนซี (*protein C*) , โปรตีนเอส (*protein S*) และโปรตีนอื่นๆที่เป็นองค์ประกอบของกระดูก

ยาในกลุ่มวอร์ฟาริน (Warfarin) จะขัดขวางกระบวนการนี้ ทำให้วิตามินเคไม่สามารถเปลี่ยนไปเป็นไฮโดรควิโนน (*hydroquinone*) ซึ่งเป็นรูปแบบที่ออกฤทธิ์ได้

## แหล่งที่พบ
วิตามินเคพบมากในอาหารประเภทผักใบเขียว นอกจากนี้ยังพบในเนื้อสัตว์ นม เนย น้ำมันมะกอก น้ำมันถั่วเหลือง กาแฟ และแพร์

ปริมาณที่ร่างกายต้องการ คือ 100 ไมโครกรัมต่อวัน

## ภาวะขาดวิตามินเค
อาการที่แสดงถึง ภาวะขาดวิตามินเค (*Hypovitaminosis K*) คือ มีเลือดออกในอวัยวะต่างๆ เช่น ช่องกะโหลกศีรษะ ลำไส้ หรือ ผิวหนัง โดยจะพบมากในช่วงอายุ 1 สัปดาห์แรกของทารกแรกเกิด ทั้งนี้เป็นเพราะทารกมีไขมันสะสมน้อย ตับของทารกยังพัฒนาไม่สมบูรณ์ ลำไส้ยังปราศจากเชื้อแบคทีเรียที่สังเคราะห์วิตามิน ประกอบกับวิตามินเคที่ผ่านมาทางรกและน้ำนมจากมารดานั้นมีปริมาณน้อย

สำหรับภาวะขาดวิตามินเคในผู้ใหญ่นั้น มักเกิดร่วมกับสาเหตุบางอย่าง เช่น โรคเรื้อรังของระบบทางเดินอาหารบางชนิด โรคทางเดินน้ำดีอุดตัน หลังจากการผ่าตัดลำไส้เล็ก หรือได้รับยาปฏิชีวนะที่มีฤทธิ์ครอบคลุมเชื้อกว้าง

การวินิจฉัยทำได้โดยการตรวจ เวลาโปรธรอมบิน (*prothrombin time* ; *PT*) ซึ่งผู้ที่มีภาวะขาดวิตามินเคจะใช้เวลานานกว่าปกติ หรือตรวจปริมาณวิตามินเคโดยตรงด้วยวิธี HPLC

การรักษาทำได้โดยให้วิตามินเคในรูปยาฉีด 10 มิลลิกรัมครั้งเดียว ในผู้ป่วยที่โรคเรื้อรังอื่นอาจเสริมด้วยวิตามินเคในรูปยากิน 1-2 มิลลิกรัมต่อวัน หรือ ในรูปยาฉีด 1-2 มิลลิกรัมต่อสัปดาห์

## ภาวะวิตามินเคเป็นพิษ
ภาวะวิตามินเคเป็นพิษ (*Hypervitaminosis K*) คือ การได้รับวิตามินเคมากเกินไป สามารถทำให้เกิดภาวะเม็ดเลือดแดงแตก และภาวะบิลิรูบินในเลือดต่ำในทารกได้

หมวดหมู่:วิตามิน
ดีกรีของพหุนาม

**ดีกรีของพหุนาม** () คือ ผลบวกของเลขชี้กำลังของตัวแปร ยกตัวอย่างเช่น พหุนาม 7x^2y^3 + 4x - 9 ประกอบไปด้วยทั้งสิ้น 3 พจน์  (สังเกตว่าพหุนามนี้สามารถเขียนให้อยู่ในรูป 7x^2y^3 + 4x^1y^0 - 9x^0y^0 ได้เช่นกัน)  พจน์แรกมีดีกรีเท่ากับ 5 ซึ่งเป็นผลรวมของ 2 และ 3  พจน์ที่สองมีดีกรีเท่ากับ 1 และพจน์สุดท้ายมีดีกรีเท่ากับ 0  ดังนั้น พหุนามดังกล่าวมีดีกรีเท่ากับ 5 ซึ่งเป็นดีกรีสูงสุดของพจน์ใด ๆ ในพหุนามนั้น
สำหรับพหุนามที่ไม่ได้อยู่ในรูปผลสำเร็จ เช่น (y - 3)(2y + 6)(-4y - 21) ให้แปลงพหุนามดังกล่าวให้อยู่ในรูปของผลบวกหรือผลต่างของพจน์ต่าง ๆ โดยการคูณตัวประกอบทั้งหมด รวมพจน์ที่เหมือนกัน จากนั้นค่อยพิจารณาหาดีกรี  สำหรับตัวอย่างข้างต้น เนื่องจาก (y - 3)(2y + 6)(-4y - 21) = -8y^3 - 42y^2 + 72y + 378  ดีกรีของพหุนามดังกล่าวจึงมีค่าเท่ากับ 3

หมวดหมู่:พหุนาม
ตัวชี้วัดการปฏิบัติงาน

**ดัชนีชี้วัดความสำเร็จ** () คือ เป็นตัวย่อมาจากคำว่า Key Performance Indicator ซึ่งก็แปลได้ว่า “ดัชนีชี้วัดความสำเร็จ” เป็นตัววัดคุณค่าที่ประเมินผลออกมาเป็นตัวเลข/จำนวน/ปริมาณได้ชัดเจนและแสดงให้เห็นว่าบริษัทหรือพนักงานนั้นมีศักยภาพเพียงไร หรือประสบความสำเร็จตามวัตถุประสงค์ที่วางไว้หรือไม่

## ขั้นตอนในการวัดความสำเร็จของการดำเนินงาน
# กำหนดวัตถุประสงค์ของการดำเนินงานให้ชัดเจน ว่างานนี้กระทำเพื่ออะไร
# กำหนดเป้าหมายในการดำเนินงานที่ชัดเจน เป้าหมายควรระบุเป็นตัวเลข
# กำหนดตัวชี้วัดความสำเร็จตามวัตถุประสงค์และเป้าหมายที่กำหนดไว้

หมวดหมู่:การจัดการ
หมวดหมู่:ธุรกิจอัจฉริยะ
ซี-เอชทีเอ็มแอล

**ซี-เอชทีเอ็มแอล** ( *เอชทีเอ็มแอลแบบกระชับ*) เป็นส่วนหนึ่งของเอชทีเอ็มแอลที่ใช้งานใน โทรศัพท์เคลื่อนที่ i-mode ของ DoCoMo ซี-เอชทีเอ็มแอลยังเพิ่มหลายความสามารถเพิ่มเติมจากในมาตรฐานเอชทีเอ็มแอล, Shortcut ของหมายเลขโทรศัพท์ที่ติดต่อ และตัวอักขระประจำชาติ อย่าง Shift-JIS (ภาษาญี่ปุ่น) แนวคิดทั้งหมด ถูกนำมาจากครึ่งทางของ HDML/WML

ซี-เอชทีเอ็มแอลถูกพัฒนาขึ้นมาโดย ACCESS และ ผู้ผลิตญี่ปุ่น ใน ค.ศ. 1998 และซี-เอชทีเอ็มแอลคือทางเลือกของ WML และ XHTML Basic มันถูกคิดว่าเหนือกว่า WML โดยผู้คนจำนวนหนึ่งกล่าวว่า ซี-เอชทีเอ็มแอลเข้ากันได้กับเอชทีเอ็มแอล ดังนั้น เว็บไซต์ที่เขียนด้วยซี-เอชทีเอ็มแอลจึงสามารถเข้าชมได้ด้วยเว็บเบราว์เซอร์มาตรฐาน และสร้างด้วยเครื่องมือสร้างเว็บไซต์มาตรฐาน ด้วยการประมวลผลและการทดสอบความถูกต้องที่น้อยที่สุด

นอกจากนี้ซี-เอชทีเอ็มแอลไม่ต้องมี "การ์ด" ที่เป็นโครงสร้างของ WML ซึ่งเป็นส่วนที่ทำให้ช้า

XHTML Basic หวังว่าซี-เอชทีเอ็มแอลในอนาคตอันใกล้จะมีผู้พัฒนาจำนวนมากให้การยอมรับ (XHTML Basic คือ หน่วยงานที่สนับสนุนโดย au/KDDI's EZ ผู้ให้บริการข้อมูลโทรศัพท์ไร้สายในญี่ปุ่น และโอเปอร์เรเตอร์ WAP อื่นๆ จำนวนมากมายทั่วโลก)

## อ้างอิง
* Compact HTML for Small Information Appliances W3C NOTE 09-Feb-1998

หมวดหมู่:ภาษามาร์กอัป
ธงชัย สุขโกกี

**ธงชัย สุขโกกี** (; เกิด 17 สิงหาคม 
พ.ศ. 2516) เป็นผู้จัดการทีมฟุตบอลอาชีพชาวไทยและอดีตผู้รักษาประตูทีมชาติไทย ปัจจุบันเป็นหัวหน้าผู้ฝึกสอนให้กับนครปฐม ยูไนเต็ด ในไทยลีก 2

ธงชัยจบการศึกษาระดับประถมจากโรงเรียนวัดบางปะกอก ระดับมัธยมต้นจากโรงเรียนบางปะกอกวิทยาคม ระดับมัธยมปลายจากโรงเรียนเทพศิรินทร์ รุ่นเดียวกับสมชาย เข็มกลัด และระดับอุดมศึกษาจาก จุฬาลงกรณ์มหาวิทยาลัย และเคยดำรงตำแหน่งกรรมการผู้จัดการ  บริษัท อี.คิว.ซ็อคเกอร์ กรุ๊ป จำกัด

## ประวัติ
### ผู้เล่น
* เล่นในตำแหน่ง ผู้รักษาประตู

#### ทีมชาติ
* โค๊กคัพ อาเซี่ยน 15 ปี (ประเทศอินโดนีเซีย)
* เยาวชน 16 ปี (ประเทศมาเลเซีย)
* เยาวชน 18 ปี (นักเรียนไทย ประเทศจีน)
* เยาวชน 18 ปี (นักเรียนไทย ประเทศมาเลเซีย)
* เยาวชน 19 ปี (ประเทศสิงคโปร์, สหรัฐอาหรับเอมิเรตส์)
* ฟุตบอลฉลองเอกราช (ประเทศอินโดนีเซีย)
* ปรีโอลิมปิค (ประเทศไทย, ประเทศญี่ปุ่น)
* คิงส์คัพชุดเอ (ประเทศไทย)
* ทีมชุดแมทช์อุ่นเครื่อง (ที่ประเทศอังกฤษ, คูเวต, เกาหลีใต้, ฮ่องกง, พม่า)

#### สโมสร
* สโมสรฟุตบอลเทพศิรินทร์ (พ.ศ. 2530)
* สโมสรธนาคารกรุงไทย (พ.ศ. 2531-2541)
* สโมสรราชประชา (พ.ศ. 2542-2545)

### ผู้ฝึกสอน
* ผู้ฝึกสอน สโมสร จุฬายูไนเต็ด
* ผู้ฝึกสอนทีมฟุตบอล โรงเรียนเทพศิรินทร์ รุ่น 18 ปี 
* ผู้ฝึกสอน สโมสร การท่าเรือไทย เอฟซี (2554-2555)
* ผู้ฝึกสอน สโมสรฟุตบอลจังหวัดพระนครศรีอยุธยา (2555-2556)
* ผู้ฝึกสอน สโมสร ประจวบ เอฟซี (2556-2557)
* ผู้ฝึกสอน สโมสร ขอนแก่น ยูไนเต็ด (2558)
* ผู้ฝึกสอน ทีมเยาวชนทีมชาติไทย ชุดอายุไม่เกิน 16 ปี
* ผู้ฝึกสอน สโมสร นครปฐม ยูไนเต็ด (2560–2566)
* ผู้ฝึกสอน สโมสร บีจี ปทุม ยูไนเต็ด (2566–2566)

#### ประวัติการฝึกอบรมผู้ฝึกสอน
* หลักสูตร C-LICENCE (AFC)
* หลักสูตร B-LICENCE (AFC)
* หลักสูตรฟุตบอลขั้นสูง BRAZIL

## เกียรติประวัติ
### ผู้จัดการทีม
;นครปฐม ยูไนเต็ด
* **[[ไทยลีก 2]]**
** 16px **ชนะเลิศ**  : 2565–66
* **[[ไทยลีก 3]]**
** 16px **ชนะเลิศโซนตอนล่าง**  : 2562
** รองชนะเลิศระดับประเทศ: 2562
* **[[ไทยลีก 4]]**
** 16px **ชนะเลิศระดับประเทศ**  : 2561

;บีจี ปทุม ยูไนเต็ด
* **[[ไทยลีกคัพ]]**
** รองชนะเลิศ: 2565–66 

## อ้างอิง

หมวดหมู่:นักฟุตบอลจากจังหวัดพระนครศรีอยุธยา
หมวดหมู่:นักฟุตบอลชายชาวไทย
หมวดหมู่:ผู้รักษาประตูฟุตบอลชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมฟุตบอลในไทยลีก
หมวดหมู่:ผู้เล่นสโมสรฟุตบอลเทพศิรินทร์
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรกีฬาราชประชา
หมวดหมู่:ผู้จัดการทีมสโมสรฟุตบอลบีบีซียู
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:ผู้จัดการทีมสโมสรฟุตบอลบางปะอิน อยุธยา
หมวดหมู่:ผู้จัดการทีมสโมสรฟุตบอลประจวบ
หมวดหมู่:ผู้จัดการทีมสโมสรฟุตบอลขอนแก่น ยูไนเต็ด
หมวดหมู่:ผู้จัดการทีมสโมสรฟุตบอลคัสตอม ลาดกระบัง ยูไนเต็ด
หมวดหมู่:ผู้จัดการทีมสโมสรฟุตบอลลำพูน วอริเออร์
หมวดหมู่:ผู้จัดการทีมสโมสรฟุตบอลนครปฐม ยูไนเต็ด
หมวดหมู่:ผู้จัดการทีมสโมสรฟุตบอลบีจี ปทุม ยูไนเต็ด
หมวดหมู่:ผู้จัดการทีมสโมสรฟุตบอลนครศรีฯ ยูไนเต็ด
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนบางปะกอกวิทยาคม
คิม กี-ด็อก

thumb|250px|คิม คีดุก
**คิม คีดุก** หรือ **คิม คีด็อค** (; 20 ธันวาคม ค.ศ. 1960 – 11 ธันวาคม ค.ศ. 2020) เป็นผู้กำกับภาพยนตร์ชาวเกาหลีใต้ เกิดเมื่อวันที่ 20 ธันวาคม ค.ศ. 1960 ที่จังหวัดคย็องซังเหนือ

คิม คีดุก ได้ชื่อว่าเป็นผู้กำกับฯที่มีผลงานไม่ประสบความสำเร็จในการฉายที่เกาหลีใต้ แต่กลับประสบความสำเร็จในต่างประเทศ เนื่องจากเป็นผลงานในแนวอิสระ

ภาพยนตร์เรื่อง *[[Pieta]]* ได้รับรางวัลภาพยนตร์ยอดเยี่ยม จากเทศกาลภาพยนตร์เวนิส ค.ศ. 2012

## ผลงานกำกับ

## อ้างอิง

## แหล่งข้อมูลอื่น

หมวดหมู่:ผู้กำกับภาพยนตร์ชาวเกาหลี
หมวดหมู่:บุคคลจากจังหวัดคย็องซังเหนือ
หมวดหมู่:พุทธศาสนิกชนชาวเกาหลีใต้
หมวดหมู่:บุคคลที่เสียชีวิตจากโรคโควิด-19
เอกรงค์

thumb| โทรทัศน์เอกรงค์สีขาวดำยุคทศวรรษ 1950
**เอกรงค์** หรือ **โมโนโครม** (monochrome) หมายถึงรูปภาพ วัตถุ หรือรูปแบบการใช้สี ที่มีอยู่เพียงสีเดียว คำนี้เดิมใช้ในสาขาศิลปะ แต่ได้ถูกนำมาใช้ในด้านต่าง ๆ เช่น การพิมพ์ การถ่ายภาพ ภาพยนตร์ และ โทรทัศน์ แสดงถึงสิ่งต่าง ๆ ที่แสดงออกด้วยสีเดียวเป็นหลัก

ในทางฟิสิกส์มีการใช้คำว่าแสงเอกรงค์เพื่อเรียกรังสีแม่เหล็กไฟฟ้าที่มีความยาวคลื่นค่าเดียว (นั่นคือมีสีเดียว) แต่ว่านั่นเป็นแนวคิดที่มีความแตกต่างจากเอกรงค์ในความหมายเดิม

## ภาพรวม
### ในเทคโนโลยีการถ่ายภาพ
[thumb| ภาพถ่ายภาพแรกของโลกโดย[นีเซฟอร์ เนียปส์ (ปี 1827)]]
เทคโนโลยีการถ่ายภาพในยุคแรกเช่นในกล้องทาบเงานั้น ภาพที่ฉายภายในอุปกรณ์จะเป็นภาพสี แต่ถ้าคัดลอกด้วยหมึกดำหรือดินสอจะกลายเป็นภาพเอกรงค์ จากนั้นในยุคต่อมา มือของจิตรกรได้ถูกแทนที่ด้วยจานถ่ายภาพ ซึ่งบันทึกภาพเพียงแต่ข้อมูลความเข้มของรังสีแสงที่มาตกกระทบ ภาพที่ได้จึงเป็นภาพเอกรงค์

เทคโนโลยีการถ่ายภาพที่จับภาพโดยอัตโนมัติจากรังสีแสงมาเป็นภาพเอกรงค์ในลักษณะนี้ได้ถูกใช้ต่อมาจนแม้ถึงยุคที่เปลี่ยนมาใช้ฟิล์มถ่ายภาพ รวมถึงใช้ในการสร้างภาพยนตร์ซึ่งแสดงภาพเคลื่อนไหวด้วย

ทุกวันนี้เนื่องจากการพัฒนาของฟิล์มสี ภาพถ่ายแบบเอกรงค์จึงแทบไม่มีให้เห็นแล้วนอกจากภาพในอดีต อีกทั้งยังมีความพยายามที่จะเพิ่มสีสันให้กับภาพด้วยการนำเทคโนโลยีคอมพิวเตอร์กราฟิกส์ที่สร้างภาพโดยใช้คอมพิวเตอร์ ที่มีความเร็วในการประมวลผลเพิ่มขึ้นอย่างมากตั้งแต่ปลายศตวรรษที่ 20 อย่างไรก็ตาม ในช่วงแรกของการพัฒนาภาพสี ภาพเอกรงค์ยังเหนือกว่าฟิล์มสีในแง่ของความละเอียด และความไวต่อแสง งานวิดีโอจำนวนมากที่ผลิตออกมาถ่ายด้วยภาพเอกรงค์ นอกจากนี้ เนื่องจากบรรยากาศที่เป็นเอกลักษณ์ของภาพเอกรงค์ซึ่งให้ความประทับใจที่แตกต่างจากโลกที่มีสีสันที่ตามนุษย์เห็น จึงมีงานศิลปะที่จงใจใช้ภาพเอกรงค์ รวมถึงในกล้องดิจิทัล และอุปกรณ์สร้างภาพที่ทันสมัยบางผลิตภัณฑ์ก็ยังมีโหมดถ่ายภาพเอกรงค์

### ในการตรวจจับภาพ
thumb| ภาพเอกรงค์จากการมองเห็นในตอนกลางคืนของทหาร
นอกจากนี้ ในช่วงทศวรรษที่ 2000 เซนเซอร์รูปภาพยังต้องใช้แสงมากในปริมาณหนึ่งเพื่อตรวจจับสีในกระบวนการแปลงลำแสงเป็นสัญญาณไฟฟ้าด้วย เซนเซอร์รูปภาพ ดังนั้นภาพเอกรงค์จึงยังคงเป็นกระแสหลักสำหรับกล้องมองกลางคืน นอกจากนี้ เนื่องจากเซนเซอร์รูปภาพเอกรงค์สามารถผลิตด้วยเทคโนโลยีระดับต่ำกว่า ในแง่ของเทคโนโลยีการผลิตผลิตภัณฑ์ที่มีราคาไม่แพงบางประเภทจะถ่ายภาพเอกรงค์นี้ในช่วงยุคที่เซนเซอร์รูปภาพเริ่มเป็นที่นิยม มีผลิตภัณฑ์ และในบรรดาชิ้นส่วนอิเล็กทรอนิกส์ ก็ยังมีอุปกรณ์ถ่ายภาพเอกรงค์ราคาต่ำจำนวนมากหมุนเวียนอยู่ แม้แต่ในกล้องวงจรปิดแบบราคาถูกที่ใช้งานได้ในพื้นที่ที่มีแสงน้อยก็มีผลิตภัณฑ์ที่ใช้เซนเซอร์รูปภาพเอกรงค์ 

### ในจอแสดงผล
[thumb| [แล็ปท็อปเครื่องแรกของโลก พร้อมกับจอแสดงผลเมทริกซ์ LCD]]
ในช่วงยุคแรกที่คอมพิวเตอร์ถูกพัฒนาขึ้นมา จอภาพที่ใช้แสดงผลคอมพิวเตอร์เป็นภาพเอกรงค์ นั่นเป็นเพราะข้อจำกัดของอุปกรณ์แสดงผล เช่น จอภาพผลึกเหลว และ จอภาพผลพลาส ม่าในยุคแรก ๆ สามารถแสดงผลของจุดบนจอได้เฉพาะในสถานะ "เปิดไฟ-ปิดไฟ" เท่านั้น นอกจากนี้ ยังมีปัญหาเรื่องความลึกสี ความจุพิกเซล ที่เก็บเนื้อหาที่จะแสดงบนจอแสดงผลนี้ แต่ต่อมาเมื่อสามารถติดตั้งหน่วยความจำได้มากมาย จอแสดงผลแบบเอกรงค์ก็ค่อย ๆ ล้าสมัย

## อ้างอิง

หมวดหมู่:รงคศาสตร์
หมวดหมู่:ความลึกสี
สถิตย์ ไชยปัญญา

**สถิตย์ ไชยปัญญา** เกิดที่จังหวัดเชียงราย เป็นนักวิชาการด้านภาษาสันสกฤตและฮินดี สังกัดคณะมนุษยศาสตร์  มหาวิทยาลัยรามคำแหง สอนเกี่ยวกับภาษาฮินดีและวรรณคดีสันสกฤต  รวมถึงเป็นอาจารย์พิเศษด้านภาษาฮินดี  มหาวิทยาลัยมหามกุฏราชวิทยาลัย

## การศึกษา
* ศิลปศาสตรบัณฑิต (รัฐศาสตร์) มหาวิทยาลัยรามคำแหง  (พ.ศ. 2533)
* ศิลปศาสตรมหาบัณฑิต (ภาษาสันสกฤต) มหาวิทยาลัยศิลปากร (พ.ศ. 2539)
* Ph.D in Sanskrit มหาวิทยาลัยพาราณสี  ประเทศอินเดีย 1999 (พ.ศ. 2542)
* Certificate in Hindi Language Proficiency, Central Institute of Hindi, Agra, India, 1995.  (พ.ศ. 2538)
* Advanced Diploma in Hindi Language Proficiency, Central Institute of Hindi, Agra, India, 1997 (พ.ศ. 2540)

## ผลงานวิชาการ
* ตำราเรียนภาษาฮินดี  มหาวิทยาลัยรามคำแหง รวม 4 เล่ม

## ชีวิตสมรส
ผู้ช่วยศาสตราจารย์ สถิตย์ ไชยปัญญา สมรสกับ ผู้ช่วยศาสตราจารย์ จิตตาภา สารพัดนึก ไชยปัญญา อาจารย์ภาควิชาภาษาไทย คณะมนุษยศาสตร์และสังคมศาสตร์ มหาวิทยาลัยบูรพา บุตรสาวของ จำลอง สารพัดนึก มีบุตรชาย 1 คน ชื่อ เมธาพัฒน์ ไชยปัญญา

## เครื่องราชอิสริยาภรณ์

## อ้างอิง

หมวดหมู่:นักวิชาการจากจังหวัดเชียงราย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:บุคคลจากมหาวิทยาลัยพาราณสี
การบันทึกด้วยคลื่นเสียงความถี่สูงทางการแพทย์

**การบันทึกด้วยคลื่นเสียงความถี่สูง** หรือ **อัลตราซาวด์** () หมายถึง  คลื่นเสียงความถี่สูงที่มากกว่า 20,000 Hz ในทางการแพทย์หลักการตรวจด้วยคลื่นเสียงความถี่สูงหรือ Ultrasounographyคือ การส่งคลื่นเสียงความถี่สูงออกไป จากหัวตรวจ (Transdneer) คลื่นเสียงจะกระทบกับเนื้อเยื่อต่าง ๆ ซึ่งมีความสามารถในการผ่านและสะท้อนกลับไม่เท่ากัน หัวตรวจจะทำหน้าที่รับสัญญาณคลื่นเสียงที่สะท้อนกลับระดับต่าง ๆ ซึ่งบ่งถึงความหนาแน่น และระดับความลึกของเนื้อเยื่อนั้นนำสัญญาณที่ได้รับมาประมวลผลและสร้างเป็นภาพขึ้นมา

## ประเภทของการบันทึกด้วยคลื่นเสียงความถี่สูง
### การตรวจอวัยวะในช่องท้องส่วนบน
เพื่อดูลักษณะทั่ว ๆ ไป ของตับ ตับอ่อน ม้าม ถุงน้ำดี ท่อน้ำดี และไต เช่น มีก้อนเนื้อที่ผิดปกติ มีนิ่วที่ไตหรือถุงน้ำดี
;การเตรียมตัวก่อนตรวจช่องท้องส่วนบน
: กรณีที่มีการนัดมาทำการตรวจ หมอจะแนะนำให้งดอาหารประมาณ 4 ชั่วโมง ก่อนมาทำการตรวจ เพื่อให้เวลาถุงน้ำดีเก็บกักน้ำดี และเพื่อลดปริมาณลมในกระเพาะและลำไส้ ซึ่งจะช่วยให้เห็นอวัยวะต่าง ๆ ได้อย่างชัดเจน

### การตรวจอวัยวะในช่องท้องส่วนล่าง
เพื่อตรวจดูขนาด และความผิดปกติของอวัยวะในช่องท้องส่วนล่าง อันประกอบด้วย กระเพาะปัสสาวะ มดลูก รังไข่ ต่อมลูกหมาก หรือกรณีที่สงสัยว่าเป็นไส้ติ่งอักเสบ เป็นต้น

;การเตรียมตัวก่อนตรวจช่องท้องส่วนล่าง
: การตรวจช่องท้องส่วนล่าง จำเป็นอย่างยิ่งที่จะต้องให้มีน้ำปัสสาวะมาก ๆ ในกระเพาะปัสสาวะ เพราะน้ำในกระเพาะปัสสาวะจะช่วยดันลำไส้ออกจากช่องเชิงกราน ทำให้เห็นมดลูก รังไข่ ต่อมลูกหมาก และพยาธิสภาพอื่น ๆ ได้ดีขึ้น ปริมาณปัสสาวะในกระเพาะที่จะช่วยให้การตรวจสมบูรณ์นั้น มักจะมากกว่าปริมาณที่ทำให้รู้สึกปวดปัสสาวะในภาวะปกติ จึงต้องดื่มน้ำขณะรอตรวจ เพื่อกระตุ้นให้ร่างกายกลั่นปัสสาวะเพิ่ม ซึ่งใช้เวลาไม่ต่ำกว่า 30 นาทีหลังดื่มน้ำ

### การตรวจอัลตร้าซาวด์ในอวัยวะอื่น ๆ
* การตรวจความสมบูรณ์ของทารกในครรภ์ สามารถดูเพศและความผิดปกติต่าง ๆ ได้
* การตรวจแยกระหว่างก้อนเนื้อและถุงน้ำที่เต้านม และส่วนอื่น ๆ ของร่างกาย
* การตรวจเส้นเลือดและต่อมธัยรอยด์

## ข้อบ่งชี้
* ดูความผิดปกติทั่ว ๆ ไป เช่น นิ่วในไต, นิ่วในถุงน้ำดี,ก้อนเนื้อในตับ เป็นต้น
* เพื่อยืนยันกับการตรวจอื่น ๆ ว่าพบก้อนเนื้อ
* ก้อนเนื้อที่พบเป็นก้อนเนื้อประเภทใด เป็นส่วนของอวัยวะใด หรือติดต่อกับอวัยวะใดบ้าง
* ติดตามดูความเปลี่ยนแลงของรอยโรค
* เพื่อช่วยในการเจาะอวัยวะที่สงสัย เพื่อการวินิจฉัยและการรักษา
* เพื่อดูเพศ, ความผิดปกติ, ขนาดของทารกในครรภ์
* ดูความผิดปกติของเส้นเลือดดำ, เส้นเลือดแดง ว่ามีการอุดตัน, โป่ง หรือขอด เป็นต้น
* ดูจังหวะการเต้น การบีบตัวของกล้ามเนื้อหัวใจ ลิ้นหัวใจ ความผิดปกติของกล้ามเนื้อหัวใจ และเส้นเลือดแดงส่วนต้น (ตรวจโดยผู้เชี่ยวชาญโรคหัวใจโดยเฉพาะ)
* ดูกล้ามเนื้อ ดูเอ็น
* ดูสมองเด็กแรกเกิดถึง 1 ขวบ

## ข้อจำกัด
* อัลตราซาวด์ไม่สามารถใช้ตรวจอวัยวะส่วนที่มีลมได้ เช่น ปอด กระเพาะอาหาร เป็นต้น ทั้งนี้เพราะอากาศจะไม่สะท้อนคลื่นสัญญาณกลับ ทำให้ไม่สามารถรับสัญญาณมาสร้างภาพได้
* อัลตราซาวด์ไม่สามารถใช้ตรวจอวัยวะที่เป็นกระดูก หรือถูกกระดูกบังได้ เพราะกระดูกจะสะท้อนคลื่นกลับหมด ไม่สามารถทะลุทะลวงลงไปยังอวัยวะต่าง ๆ ได้

## ดูเพิ่ม
* การบันทึกด้วยคลื่นเสียงความถี่สูงทางสูติศาสตร์

## อ้างอิง

* http://www.phyathai.com/medicalarticledetail/3/40/466/th  

หมวดหมู่:การตรวจทางการแพทย์
หมวดหมู่:การสร้างภาพทางการแพทย์
คาบสมุทร

[thumb|right|upright=1.15|[คาบสมุทรเฟนโนสแกนเดียในเดือนมีนาคม 2545 ถ่ายโดยมาตรรังสีสเปกตรัม (โมดิส) ซึ่งอยู่บนดาวเทียมเทร์ราของนาซา]]
[thumb|right|upright=1.15|[รัฐฟลอริดา|ฟลอริดาซึ่งเป็นตัวอย่างหนึ่งของคาบสมุทร ภาพถ่ายระหว่างภารกิจเอสทีเอส-95]]
**คาบสมุทร** หมายถึงลักษณะทางภูมิศาสตร์ที่มีน้ำล้อมรอบทั้ง 3 ด้าน ซึ่งอาจจะเป็นได้ทั้งทะเลหรือมหาสมุทร เช่น คาบสมุทรสแกนดิเนเวีย คาบสมุทรมลายู พื้นที่ที่มีน้ำล้อมรอบทั้ง 3 ด้านในบางครั้งก็ไม่ได้เรียกว่าคาบสมุทร เช่น หัวแหลมผาชัน สันดอนจะงอย หรือแหลม 

## รายชื่อคาบสมุทร
; ทวีปยุโรป
* คาบสมุทรบอลข่าน
* คาบสมุทรจัตแลนด์
* คาบสมุทรไครเมีย
* คาบสมุทรอิตาลี
* คาบสมุทรไอบีเรีย
* คาบสมุทรสแกนดิเนเวีย
* เพนวิธ (คอร์นวอลล์)
* เดอแรม

; ทวีปอเมริกาเหนือ
* คาบสมุทรอะแลสกา
* คาบสมุทรแลบราดอร์
* คาบสมุทรฟลอริดา
* คาบสมุทรบาฆากาลิฟอร์เนีย
* คาบสมุทรยูกาตัน
* คาบสมุทรซูเอิร์ด
* คาบสมุทรเดลมาร์วา

; ทวีปอเมริกาใต้
* คาบสมุทรวัลเดส

; ทวีปเอเชีย
* คาบสมุทรเกาหลี
* คาบสมุทรอินเดีย
* คาบสมุทรอินโดจีน
* คาบสมุทรมลายู
* คาบสมุทรสทิงพระ
* คาบสมุทรอนาโตเลีย
* คาบสมุทรอาหรับ (เป็นคาบสมุทรที่ใหญ่ที่สุด)
* คาบสมุทร​ชานตง
*

; ทวีปแอฟริกา
* คาบสมุทรไซนาย
* จะงอยแอฟริกา

; ทวีปโอเชียเนีย
* คาบสมุทรเคปยอร์ก

; ทวีปแอนตาร์กติกา
* คาบสมุทรแอนตาร์กติก

## อ้างอิง

คาบสมุทร
วัดถ้ำขาม

thumb|แก้ไข วัดถ้ำขาม
**วัดถ้ำขาม**หรือ**ภูขาม** (เทสกเจดีย์  เทสรังสีอนุสรณ์) ตั้งอยู่ที่  อ.พรรณานิคม จังหวัดสกลนคร บนสันเขาภูพาน  มีบรรยกาศร่มรื่นงดงาม  เป็นอนุสรณ์ว่า หลวงปู่เทสก์  ได้เคยมาจำพรรษาอยู่ ณ ที่นี้  เป็นสถาปัตยกรรม แบบเจดีย์จตุรัสมุข ตามแนวศิลปกรรมอีสานผสมกับอยุธยา  ภายในประดิษฐานรูปหล่อสำริดหลวงปู่เทสก์ เทสรังสี  ภายในวัดมีกุฏิเดิมหลวงปู่ฝั้น  อาจาโร  ซึ่งหลวงปู่เทสก์  ได้มาจำพรรษาจนกระทั่งละสังขาร  ณ ที่นี้ เมื่อปี พ.ศ. 2537 ปัจจุบันได้ทำหุ่นเหมือนหลวงปู่เทสก์ หล่อด้วยไฟเบอร์กลาส  ในอิริยาบถนั่งเก้าอี้ในกฎิเพื่อจำลองเหตุการณ์ประหนึ่งว่าหลวงปู่ยังมีชีวิตอยู่      ตำนานของวัดถ้ำขามมีมากมายตั้งแต่สมัยที่เรายังเด็กสมัยหลวงปุฝันยังมีชีวิตอยู่เราจำได้ตอนที่เราตามคุณย่าไปจำศิลในวันพระและได้ช่วยขนหินขนทรายขึ้นไปทำกุฎิพระในวันหยุดเสาร์-อาทิตย์มีคนเฒ่าคนแก่เล่าให้ฟังตอนที่หลวงปู่ฝันเดินธุดงมาอยู่ใหม่ๆมีเสือแม่ลูกอ่อนอาศัยอยู่ในถ้ำอยู่แล้วแต่ด้วยบูญบารมีหรืออะไรก็ไม่รู้เสือแม่ลูกอ่อนยอมสละถ้ำให้หลวงปู่อยู่และได้สร้างเป็นที่ปฏิบัติธรรมเป็นวัดถ้ำขามมาจนทุกวันนี้

ถ
หมวดหมู่:สิ่งก่อสร้างในอำเภอพรรณานิคม
จักรพรรดิยุงฮี

**จักรพรรดิยุงฮี** (; 25 มีนาคม ค.ศ. 1874 – 24 เมษายน ค.ศ. 1926) หรือ **พระเจ้าซุนจง** () หรือในเชิงเหยียดหยามว่า **ชีนิลพา ยุงฮี** ( แปลตรงตัว "ยุงฮี ขี้ข้าญี่ปุ่น") ทรงเป็นสมเด็จพระราชาหรือสมเด็จพระจักรพรรดิลำดับที่ 2 แห่งจักรวรรดิเกาหลี เป็นพระประมุข ลำดับที่ 27 ถ้านับจากสมัยราชอาณาจักรโชซ็อน และเป็นพระประมุขพระองค์สุดท้ายในระบอบสมบูรณาญาสิทธิราชของเกาหลี โดยพระองค์ทรงขึ้นเสวยราชย์เป็นสมเด็จพระจักรพรรดิ ในปี ค.ศ. 1908 ซึ่งช่วงนี้เอง จักรวรรดิเกาหลีมีสถานะเป็นรัฐในอารักขาของจักรวรรดิญี่ปุ่น ทำให้พระองค์ทรงไม่มีพระราชอำนาจใดๆ เนื่องจากอำนาจทั้งหมดตกอยู่ในมือของผู้สำเร็จราชการชาวญี่ปุ่นและองค์ชายแดวอนจนหมดสิ้น อีกทั้งพระองค์มีพระพลานามัยไม่สู้แข็งแรงนัก การที่ญี่ปุ่นยินยอมให้พระองค์ขึ้นเสวยราชย์ก็เพื่อรอเวลาที่จะกลืนจักรวรรดิเกาหลีได้โดยสมบูรณ์เท่านั้น 
thumb

ในที่สุด อีก 2 ปีถัดมา หรือในปี ค.ศ. 1910 จักรวรรดิญี่ปุ่นก็ได้ล้มล้างสถาบันจักรพรรดิของเกาหลีลงและควบคุมเชื้อสายราชวงศ์โชซ็อนทั้งหมดไปญี่ปุ่น ทำให้นักประวัติศาสตร์เกาหลีส่วนหนึ่งไม่ถือว่าพระองค์ทรงป็นจักรพรรดิองค์สุดท้ายแต่ถือว่าสมเด็จพระจักรพรรดิควางมูแห่งจักรวรรดิเกาหลี (พระเจ้าโกจง) ทรงเป็นจักรพรรดิองค์สุดท้ายแทน

## พระบรมวงศานุวงศ์
*พระราชบิดา: สมเด็จพระจักรพรรดิควางมู  (고종) 
*พระราชมารดา: สมเด็จพระจักรพรรดินีมยองซอง ตระกูลมิน แห่งยอฮึง  (명성황후 민씨,19 October 1851 – 8 October 1895)

**พระราชินี**
*สมเด็จพระจักรพรรดินีซุนมยอง ตระกูลมิน แห่งยอฮึง  (순명황후 민씨, 1872–1904)
*สมเด็จพระจักรพรรดินีซุนจอง ตระกูลยุน แห่งแฮพยอง (순정황후 윤씨, 1894–1966)

## การสิ้นสุดรัชกาลและยุคสมัยแห่งราชวงศ์

ในปี พ.ศ. 2453 (ค.ศ. 1910) สมเด็จพระจักรพรรดิยุงฮีแห่งจักรวรรดิเกาหลี (พระเจ้าซุนจง) ทรงถูกถอดออกจากตำแหน่งจักรพรรดิและลดฐานะเหลือเพียงกษัตริย์ ขณะที่ญี่ปุ่นก็ทำการล้มล้างสถาบันจักรพรรดิของเกาหลีด้วยการควบคุมเชื้อสายราชวงศ์โชซ็อนทั้งหมดไปไว้ที่ญี่ปุ่น เพื่อเป็นตัวประกันและไม่ให้สามารถกลับคืนสู่อำนาจได้อีก เกาหลี จึงถูกปิดฉากความเป็นจักรวรรดิและยุคสมัยแห่งราชวงศ์กว่า 2 พันปีลงอย่างถาวรตั้งแต่บัดนั้นเป็นต้นมา

## พระราชตระกูล

## อ้างอิง

 

หมวดหมู่:พระมหากษัตริย์ผู้ทรงสละราชสมบัติ
หมวดหมู่:จักรพรรดิแห่งจักรวรรดิเกาหลี
หมวดหมู่:มกุฎราชกุมารแห่งจักรวรรดิเกาหลี
ซุนจง
หมวดหมู่:มกุฎราชกุมารแห่งโชซ็อน
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:เจ้าแผ่นดินที่ถูกปลดจากราชบัลลังก์
นาที

**นาที** อักษรย่อ **น.** () สมัยก่อนใช้คำว่า **นาที** เป็นหน่วยวัดเวลา โดยหนึ่งหน่วยเท่ากับ  ของชั่วโมง

## อัตราเทียบ
* 1 นาที เท่ากับ 60 วินาที
* 1 นาที เท่ากับ  ≈ 0.01667 ชั่วโมง
* 1 นาที เท่ากับ  ≈ 0.0006944 วัน
* 1 นาที เท่ากับ  ≈ 1.9026 × 10-6 ปีปกติสุรทิน
* 1 นาที เท่ากับ  ≈ 1.8974 × 10-6 ปีอธิกสุรทิน

## เทียบกลับ
* 1 วินาที เท่ากับ  ≈ 0.01667 นาที
* 1 ชั่วโมง เท่ากับ 60 นาที
* 1 วัน เท่ากับ 1,440 นาที
* 1 ปีปกติสุรทิน เท่ากับ 525,600 นาที
* 1 ปีอธิกสุรทิน เท่ากับ 527,040 นาที

หมวดหมู่:หน่วยเวลา
เจ้าหน้าที่รักษาความปลอดภัย

**เจ้าหน้าที่รักษาความปลอดภัย** หรือเรียกย่อ ๆ ว่า **รปภ.** () เป็นอาชีพหนึ่งที่ผู้ประกอบการหรือบุคคลที่จ้างมาเพื่อดูแลรักษาความปลอดภัยให้กับบุคคลหรือทรัพย์สินตามกฎหมาย โดยทั่วไปจะดูแลให้กับบริษัทห้างร้านต่างๆ หรือที่อยู่อาศัย ทั้งเวลากลางวันและกลางคืน ส่วนมากมักจะจ้างบริษัทที่ทำงานเกี่ยวกับการรักษาความปลอดภัยโดยเฉพาะ แล้วให้บุคคลที่จะมาเฝ้าจุดปฏิบัติงาน ผลัดเปลี่ยนหมุนเวียนกันตามช่วงเวลา

จนกระทั่งถึงช่วงทศวรรษ 1980 คำว่า"**ยาม**"มักถูกนำมาใช้กับหน้าที่นี้ ซึ่งย้อนกลับไปได้อย่างน้อยก็ในยุคกลางคำนี้ถูกนำมาใช้ในอเมริกาเหนือ ซึ่งใช้แทนคำว่า"**ยามกลางคืน**" จนกระทั่งทั้งสองคำถูกแทนที่ด้วยตำแหน่งที่เกี่ยวข้องกับการรักษาความปลอดภัยในปัจจุบัน เจ้าหน้าที่รักษาความปลอดภัยบางครั้งถูกมองว่าปฏิบัติหน้าที่เป็น ตำรวจส่วนตัว

## พรบ. รักษาความปลอดภัย
การทำงานในอาชีพเจ้าหน้าที่รักษาความปลอดภัยจะต้องผ่านการอบรมเกี่ยวกับวิชาชีพรักษาความปลอดภัย ตาม '''พรบ.รักษาความปลอดภัย'''  โดยจะต้องฝึกอบรมอย่างน้อย 40 ชั่วโมงถึงจะเข้าปฏิบัติงานจริงได้ โดยการอบรมจะเกี่ยวข้องกับ
# การอบรมการใช้ถังดับเพลิง เพลิงไหม้ การช่วยชีวิต เป็นต้น 
# การอบรมการต่อสู้ด้วยกระบอง การต่อสู้ด้วยมือเปล่า การสังเกตการณ์ หรือวิธีการเอาตัวรอดจากสถาณะการณ์เสี่ยง 
# การอบรมข้อกฏหมายที่เกี่ยวข้องในวิชาชีพ
# การอบรมด้านการจราจล เป็นต้น


หมวดหมู่:การเฝ้าระวังภัย
หมวดหมู่:การป้องกันอาชญากรรม
หมวดหมู่:ตำรวจ
หมวดหมู่:ทหาร
หมวดหมู่:อาชีพ
คลาวด์ สไตรฟ์

**คลาวด์ สไตรฟ์** (; ) เป็นตัวละครเอกจากเกมไฟนอลแฟนตาซี VII มีดาบขนาดใหญ่เป็นอาวุธ และมีมอเตอร์ไซค์ *ฮาดีเดโทนา/เฟนริล* เป็นพาหนะ

## ประวัติ
คลาวด์ ชายหนุ่มผู้สูญเสียความทรงจำ ปรากฏตัวในชุดโซลเยอร์ ของชินระ คัมพานีพร้อมกับบัสเตอร์ซอร์ด เขาใช้ชีวิตในฐานะอดีตโซลเยอร์ first class ผู้หยิ่งทรนง เขาตัดขาดจากชินระเป็นทหารรับจ้างช่วยอวาลันช์ต่อสู้ชินชั่วคราว ไร้อุดมการณ์ปกป้องดวงดาวหรือช่วยใคร แค่รับงานตามคำขอร้องของทีฟาแล้วรับค่าจ้างจากแบเร็ต วอลเลซ หัวหน้ากลุ่มอวาลันช์หลังงานเสร็จเพียงเท่านั้น ทีฟาพยายามรั้งตัวให้อยู่กับเธอนานที่สุด แต่เพราะความทรงจำที่บิดเบี้ยวไปทำให้ความสัมพันธ์ของทั้งสองคนไม่เหมือนแต่ก่อนอีกต่อไปแล้ว เขาจำได้ลางๆเพียงแค่ว่าทีฟาคือเอนสมัยเด็ก ที่เคยสัญญาไว้ในตอนเด็กๆว่าเมื่อเธอตกอยู่ในอันตรายเขาจะกลับมาช่วย

ส่วนอุปนิสัยของคลาวด์นั้นจริงๆ แล้วก็เป็นคนที่กล้าหาญ ทว่าแอบซ่อนความอ่อนไหว อ่อนแอ และซึมเศร้าเอาไว้ในใจลึกๆ เขาพยายามต่อสู้กับปัญหาเพียงลำพัง ด้วยไม่ต้องการให้มีใครมาเดือดร้อนด้วยกันกับตัวเอง (จะเห็นได้ชัดใน Final Fantasy VII: Advent Children ตอนเป็นจีโอสติกมา) จนบางครั้งก็ดูเหมือนไม่สนใจใคร

ความแข็งแกร่งที่คนอื่นได้เห็นนั้นคือเปลือกนอกของคลาวด์ แต่ที่จริงแล้ว คลาวด์ทั้งอ้างว้าง โดดเดี่ยว โหยหาความรักและความสนใจจากคนรอบข้าง ในวัยเด็กด์ต้องการให้คนอื่นๆให้ความสนใจแก่ตัวเขาบ้าง โดยเฉพาะ ทีฟา ล็อกฮาร์ท เด็กผู้หญิงข้างบ้านที่เขาแอบชอบ จึงตั้งเป้าหมายออกเดินทางไปยังมิดการ์เพื่อเข้าสมัครเป็นโซลเยอร์ที่เก่งเหมือนเซฟิรอธเพื่อปกป้องทีฟา แต่ก็ได้เป็นแค่การ์ดระดับล่างที่มีฝีมือเท่านั้น พอกลับมาบ้านเกิดจึงได้แต่ใส่หมวก เพื่อปิดบังตัวตนไม่ให้ใครรู้ โดยเฉพาะจากทีฟา เพราะตนอายไม่กล้าสู้หน้า กระทั่งในเหตุการณ์เซฟิรอธเผาหมู่บ้าน คลาวด์ที่ปกป้องทีฟาก็ได้ทำให้เซฟิรอธตกลงไปในเตามาโคในท้ายที่สุด ส่วนตนกับแซ็คที่บาดเจ็บสาหัสก็ถูกส่งตัวไปแมนชั่นของโฮโจ ขังไว้ในหลอดทดลองและรับมาโคกับเซลล์ของเจโนวา

4 ปีต่อมา แซ็คที่ตื่นขึ้นโดยไร้ผลข้างเคียง ช่วยคลาวด์ออกมาได้ โดยเปลี่ยนให้ใส่ชุดโซลเยอร์ first class ในสภาพโคม่า คลาวด์ถูกแซ็คช่วยพาหนีจากชินระกับเจเนนิสตลอด แต่สุดท้ายก็ถูกทหารชินระจัดการ แซ็คผู้สู้ปกป้องคลาวด์จนตัวตายได้ฝากฝังเกียรติยศและความฝันของตนกับคลาวด์ ในตอนที่คลาวด์ได้สติกลับมา เขากล่าวขอบคุณ ก่อนจะก้าวต่อไปและมีชีวิตอยู่ในฐานะผู้สืบทอดของแซ็ค

## แหล่งข้อมูลอื่น
* Cloud Strife character profile at the official Square Enix *Final Fantasy VII* website
* Cloud Strife on the *Final Fantasy* Wiki
* ''Final Fantasy VII Ultimania Ω'' translations 

หมวดหมู่:ตัวละครเกม
หมวดหมู่:ตัวละครในไฟนอลแฟนตาซี
หมวดหมู่:สัญลักษณ์นำโชควิดีโอเกม
หมวดหมู่:บอสวิดีโอเกม
หมวดหมู่:ตัวละครเด็กกำพร้าในวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครที่เป็นเหยื่อการทดลองมนุษย์
หมวดหมู่:ตัวละครที่เป็นครอสเดรสเซอร์
หมวดหมู่:ตัวละครในบันเทิงคดีที่มีภาวะเสียความจำ
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
ทีฟา ล็อกฮาร์ท

**ทีฟา ล็อกฮาร์ท** (; ) เป็นตัวละครจากเกม ไฟนอลแฟนตาซี VII และภาพยนตร์การ์ตูน ไฟนอลแฟนตาซี VII แอดเวนต์ชิลเดรน หญิงสาวผู้รอคอยคำสัญญา ผู้เป็นหนึ่งในกลุ่ม อะวาลานช์ ที่ต่อต้านและคอยขัดขวางการสร้างเตาปฏิกรณ์พลังงานมาโกะ ของ ชินระ คัมพานี เพื่อดูดพลังงานจากแกนโลกขึ้นมาใช้ เธอเป็นผู้คืนความทรงจำบางส่วนให้กับคลาวด์

## แหล่งข้อมูลอื่น

* Tifa Lockhart character profile at the official Square Enix *Final Fantasy VII* website
* Tifa Lockhart on *Final Fantasy* Wiki at Wikia

หมวดหมู่:ตัวละครหญิงในวิดีโอเกม
หมวดหมู่:ตัวละครในไฟนอลแฟนตาซี
หมวดหมู่:ตัวละครที่เป็นบาร์เทนเดอร์